עמנואל קארר

**עמנואל קארר** (בצרפתית: **Emmanuel Carrère**; נולד ב-9 בדצמבר 1957) הוא סופר, תסריטאי ובמאי קולנוע צרפתי.

## ביוגרפיה
קארר נולד למשפחה עשירה ברובע ה-16 של פריז. אביו, לואי קארר ד'אנקוס, היה מנהל בחברת ביטוח. אמו הלן קארר ד'אנקוס, בתם של מהגרים גאורגים, הייתה היסטוריונית מומחית להיסטוריה רוסית, האשה הראשונה שכיהנה כנשיאת  האקדמיה הצרפתית וחברה לשעבר בפרלמנט האירופי. היא בת דודתה של נשיאת גאורגיה סלומה זוראבישווילי. לקארר שתי אחיות: נטלי קארר, עורכת דין, ומרינה קארר ד'אנקוס, רופאה, מנחת טלוויזיה וסופרת. הוא אחיינו של המלחין ניקולא זורביצ'ווילי ובן דודו של הפילוסוף פרנסואה זורביצ'ווילי.

קארר למד בתיכון Lycée Janson-de-Sailly ובמכון למדע המדינה פריז.

### קריירה
כחלופה לשירות צבאי, קארר לימד צרפתית במשך שנתיים בסורבאיה שבאינדונזיה. לאחר מכן הפך למבקר קולנוע.

ב-1982 יצא לאור ספרו הראשון, מונוגרפיה על במאי הקולנוע ורנר הרצוג. בשנה שלאחר מכן ראה אור הרומן הראשון שלו *L'amie du jaguar*, שבו הוא קיבל השראה מחוויותיו באינדונזיה. הרומן השני שלו, *Bravoure*, המבוסס על סיפורם של מרי שלי, פרסי ביש שלי, לורד ביירון, ג'ון פולידורי והשהות שלהם באגם ז'נבה בקיץ 1816, ראה אור ב-1984. הרומן הראשון והשני של קארר זכו במספר פרסים ספרותיים, אך זה היה הרומן השלישי שלו, *La Mustache*, שפורסם ב-1986, שהכיר אותו לקהל קוראים רחב יותר לאחר שהיה לרב-מכר. מאוחר יותר עיבד קארר את הספר לסרט, שאותו גם ביים וזכה בפרס בפסטיבל קאן 2005. חיבור שבו קארר בוחן היסטוריה אלטרנטיבית, *Le détroit de Behring: introduction à l'uchronie*, פורסם גם הוא ב-1986.

בשנת 1988 פרסם קארר את הספר *Hors d'atteinte*, רומן על אישה שמשאירה את חייה ליד המקרה. עבודתו הבאה, שפורסמה ב-1993, הייתה *Je suis vivant et vous êtes morts*, ביוגרפיה בדיונית של סופר המדע הבדיוני האמריקאי פיליפ ק. דיק. אחריו יצא רומן, *La Classe de neige* ("כיתת השלג"), שזכה בפרס פמינה ב-1995, ועובד לסרט על ידי קלוד מילר.

לאחר פרסום הספר *La Classe de neige*, קארר הפנה את תשומת לבו למקרה של הרוצח ז'אן קלוד רומן. הוא התכתב עמו בכלא וצפה במשפטו. בעקבות כך כתב ספר, *L'Adversaire* ("הצד האחר"), שיצא לאור בשנת 2000, הפך לרב מכר בצרפת ותורגם ל-23 שפות. הוא עובד לסרט באותו השם על ידי הבמאית ניקול גרסיה.

בשנת 2007 פרסם קארר את *Un roman russe* ("חלום רוסי") על ביקור ברוסיה ושורשיו הרוסיים. בספר הוא חשף כי סבו מצד אמו עבד כמתרגם עבור כוחות הכיבוש הגרמניים במלחמת העולם השנייה ונעלם ב-1944, ככל הנראה נהרג על ידי חברי ההתנגדות הצרפתית.

קארר היה בחופשה בסרי לנקה כשהצונאמי באוקיינוס ההודי הכה ב-2004. הוא היה בבית המלון שלו ולא היה בסכנה, אבל השתמש בחוויה כהשראה לספרו הבא, *D'autres vies que la mienne* ("חיים אחרים משלי"), שיצא לאור ב-2009.

בשנת 2011 פרסם את הספר *Limonov* ("לימונוב"), רומן ביוגרפי על הסופר הרוסי והמתנגד הפוליטי אדוארד לימונוב.

בשנת 2012 כתב את התסריט לסדרה המצליחה *Les Revenants* (קמים לתחייה).

בשנת 2014 פרסם את הספר *Le Royaume* ("המלכות"), שילוב בין כתיבה אוטוביוגרפית על סיפור חזרתו בתשובה עד להתפכחותו מהקתוליות, וכתיבה תיעודית ובדיונית על עליית הנצרות הקדומה. הספר עורר שערורייה באוניברסיטה הפרנציסקנית של סטובנוויל וראש המחלקה לאנגלית, שכלל את הספר בסילבוס לסמינר מתקדם, הודח מתפקידו.

בשנת 2016 פרסם קארר אוסף ממאמרי העיתונות שלו, *Il est avantageux d'avoir où aller*. מהדורה שפורסמה באנגלית ב-2019 עם הכותרת "97,196 מילים: מסות" כוללת מאמר על עמנואל מקרון שנכתב ב-2017 עבור "הגרדיאן".

בספרו *Yoga* ("יוגה") משנת 2020, קארר כותב על חווית הדיכאון שלו ועל ארבעה חודשים בהם שהה בבית החולים הפסיכיאטרי סנט אן בפריז, שם אובחן כדו קוטבי וטיפל בקטמין, טיפול בנזעי חשמל וליתיום.

מספטמבר 2021 עד יוני 2022 עקב קארר אחר משפט מבצעי פיגועי נובמבר 2015 בפריז. מאמריו השבועיים פורסמו ב-"לה נובל אובזרווטר" בצרפת, "אל פאיס" בספרד, "לה רפובליקה" באיטליה ו-"Le Temps" בשווייץ. בספטמבר 2022 פורסמו מאמרים שלו, עם חומר נוסף, בצורת ספר עם הכותרת *V13* (בצרפת המשפט ידוע בשם V13 מכיוון שההתקפות התרחשו ביום שישי - Vendredi בצרפתית - ה-13).

באוגוסט 2025 יצא לאור סיפרו *Kolkhoze*, המתאר את ההיסטוריה המשפחתית שלו. הספר זכה בפרס מדיסיס.

בפברואר 2026 ביקר קארר בישראל ככתב מטעם כתב העת הצרפתי kometa.  במהלך הביקור ביטל מיפגש מתוכנן עם קהל קוראים ישראלי "מטעמים אישיים".

### חיים אישיים
קארר היה נשוי פעמיים ויש לו בת ושני בנים.

## ספריו
**בעברית**
* **כיתת השלג**, תרגמה חגית בת-עדה, ספרית פועלים, 1997.
* **הצד האחר**, תרגם מיכה פרנקל, הוצאת הקיבוץ המאוחד, 2002.
* **חלום רוסי**, תרגמה עדינה קפלן, מטר - הוצאה לאור, 2009.
* **לימונוב**, תרגמה עמית רוטברד, הוצאת בבל, 2013.
* **המלכות**, תרגם ניר רצ'קובסקי, הוצאת בבל, 2020.
* **יוגה**, תרגם ניר רצ'קובסקי, הוצאת בבל, 2024.
* **חיים אחרים משלי**, תרגם ניר רצ'קובסקי, הוצאת בבל, 2025.

**בצרפתית**

* *Werner Herzog* (1982)
* *L'Amie du jaguar*
* *Bravoure* (1984)
* *Le Détroit de Behring* (1984)
* *La Moustache* (1986)
* *Hors d'atteinte* (1988)
* *Je suis vivant et vous êtes morts* (1993)
* *La Classe de neige* (1995)
* *L'Adversaire* (2000)
* *Un roman russe* (2007)
**D'autres vies que la mienne* (2009)
* *Limonov* (2011)
* *Le Royaume* (2014)
**Il est avantageux d'avoir où aller* (2016)
**Yoga* (2020)
**V13* (2022)
**Kolkhoze* (2025)


## קישורים חיצוניים

*  - ריאיון
* 
* 
* קרן דותן, חללים בלב האמת, באתר הזמן הזה, יוני 2024
* יעקב גולדברג, עמנואל קארר מאתגר את כל העולם, את הקוראים קצת פחות, מעלה 15, ספטמבר 2024, על הספר ״יוגה״
* 

## הערות שוליים

קטגוריה:סופרים צרפתים
קטגוריה:במאי קולנוע צרפתים
קטגוריה:זוכי פרס פמינה
קטגוריה:צרפתים ממוצא רוסי
קטגוריה:ביוגרפים צרפתים
קטגוריה:תסריטאים צרפתים
קטגוריה:זוכי פרס מדיסיס
קטגוריה:צרפתים שנולדו ב-1957